Историческото название на централната част на региона е „Курпфалц“ ("Kurpfalz"). През романската епоха столицата на Свещената римска империя се намира в град Шпайер. По-късно Хайделберг - резиденцията на пфалцграфовете, играе за дълъг период важна роля в германската и европейската история. Както през Тридесетгодишната война, така и при войните с Луи XIV почти без изключения по-големите населени места в региона са опустошени, но плодородната му природа и разположението му на важен кръстопът неизменно водят до възстановяване на населението и на икономическата мощ на региона.